Beyond the Valley of the Dolls
<s>Beyond the Valley of the Dolls () je američki igrani film snimljen 1970. u režiji Russa Meyera, poznat kao jedino značajnije ostvarenje u filmografiji uglednog kritičara Rogera Eberta, ali i kao jedan od najneobičnijih filmova svog vremena.</s>

<s>Originalno zamišljen kao nastavak popularnog filma Dolina lutaka iz 1967. godine, nakon problema koje je izazvala Jacqueline Susann, autorica njegovog književnog predloška, pretvoren je u njegovu parodiju.</s><s>Protagonistice, čije likove tumače Dolly Read, Cynthia Myers i MarciaMcBroom, su članice fiktivnog ženskog rock benda koje radi karijere dolaze u Los Angeles.</s><s>Radnja prikazuje kako tamo sreću niz bizarnih likova i doživljavaju niz bizarnih pustolovina koje će uključivati drogu, muške prostitutke, transseskualce, lezbijske veze, koje će na kraju kulminirati krvoprolićem.</s>

<s>Film je snimljen u trenutku kada je studio 20th Century Fox bio u velikoj financijskoj krizi, dijelom uvjetovanom neprilagođenosti ukusu mlade publike.</s><s>Beyond the Valley of the Dolls je u mnogo čemu predstavljao eksperiment, odnosno pokušaj usklađivanja sa novim vremenom kroz angažiranje mladog scenarista Eberta i režisera Meyera, koji je dotada uglavnom snimao nezavisne seksploatacijske B-filmove, ali je sa njima stekao veliki ugled.</s><s>Obojici je ostavljena izuzetna kreativna sloboda, što je Ebert poslije slikovito opisao kao "kada bi duševnu bolnicu prepustili na upravu pacijentima".</s><s>Film je zamišljen kao eksperimentalna mješavina žanrova - od ozbiljne drame, horora, mjuzikla, preko satiričkog prikaza američke industrije zabave (što je uključivalo likove temeljene na rock-producentu Philu Spectoru i bokseru Muhamedu Aliju); na film je snažno uticalo ubistvo Sharon Tate, glumice koja je nastupila u Dolini lutaka te je na osnovu nje napravljeno krvavo finale.</s><s>Produkciju su obilježile brojne improvizacije, tako da je jedan od ključnih obrata u filmu u scenarij ubačen na samom setu u posljednji trenutak.</s><s>"Problematični" sadržaji vezani uz prikaz narkomanije i seksualnih anomalija su cenzorski odbor MPAA potakli da filmu udijeli najstroži rejting "X"; doznavši za to, Meyer je htio dosnimiti scene golotinje i eksplicitnog nasilja, ali mu studio nije dozvolio.</s>

<s>Film, napravljen sa relativno niskim budžetom, je nakon premijere imao solidnu gledanost i dostigao profit.</s><s>Kritičari su ga, međutim, žestoko napali te je stekao status neuspjeha.</s><s>Ebert se nakon tog neuspjeha odlučio gotovo u potpunosti preorijentirati na filmsku kritiku, a Meyer je, nakon neuspjeha svog sljedećeg filma The Seven Minutes odustao od snimanja za mainstream studije.</s><s>Usprkos svega toga, reputacija filma je sa vremenom rasla te danas uživa svojevrsni kult status.</s>

<s>Uloge</s>

<s>Dolly Read ...</s><s>Kelly Mac Namara
Cynthia Myers ...</s><s>Casey Anderson
Marcia McBroom ...</s><s>Petronella Danforth
John LaZar ...</s><s>Ronnie "Z-Man" Barzell
Michael Blodgett ...</s><s>Lance Rocke
David Gurian ...</s><s>Harris Allsworth
Edy Williams ...</s><s>Ashley St.</s><s>Ives</s>

<s>Erica Gavin ...</s><s>Roxanne
Phyllis Davis ...</s><s>Susan Lake
Harrison Page ...</s><s>Emerson Thorne
Duncan McLeod ...</s><s>Porter Hall
James Iglehart ...</s><s>Randy Black
Charles Napier ...</s><s>Baxter Wolfe
Henry Rowland ...</s><s>Otto</s>

<s>Izvori</s>

<s>Vanjske veze</s>

<s>McFarland Publisher's Movie Talk from the Front lines: the cast reunion of Beyond the Valley of the Dolls</s>

<s>Američki filmovi
Dramski filmovi
Filmske komedije
Satirični filmovi
Filmovi sa LGBT tematikom
Seksploatacijski filmovi</s>

